KIRJALLINEN KYSYMYS P-1171/03 esittäjä(t): Chris Davies (ELDR) komissiolle. Espanjan kansallinen vesivarojen hallintasuunnitelma ja komission kyky lukea asiakirjoja.



Virallinen lehti nro 011 E , 15/01/2004 s. 0162 - 0163



KIRJALLINEN KYSYMYS P-1171/03 esittäjä(t): Chris Davies (ELDR) komissiolle (24. maaliskuuta 2003) Aihe: Espanjan kansallinen vesivarojen hallintasuunnitelma ja komission kyky lukea asiakirjoja Vastauksessaan kysymykseeni H-0810/02(1) komissio totesi joulukuussa 2002, että Espanjan hallituksen heinäkuussa 2002 antamassa vastauksessa komission toukokuussa 2002 lähettämään kirjeeseen annetaan lisätietoja Espanjan kansallisesta vesivarojen hallintasuunnitelmasta eikä siinä komission mielestä mainita Ebro-joen alajuoksun veden suolapitoisuuden kasvua 2050 prosentilla. Haluan kiinnittää komission huomion Espanjan heinäkuussa 2002 antaman vastauksen liitteeseen C 19 (sivu 112), jossa todetaan, että kaikkien pitkällä aikavälillä toteutettavien kastelutoimien seurauksena Ebron alajuoksun veden suolapitoisuus kasvaa 2050 prosenttia. Tätä seikkaa ei ole mainittu Espanjan hallituksen varsinaisessa asiakirjassa, jossa Ebro-joesta sanotaan (sivu 12), että laadullisesti ei ole havaittavissa mitään kovin merkittäviä vaikutuksia, vaikka pitkän aikavälin kastelutoimet toteutettaisiin. Kuitenkin liitteessä C19 puhutaan selvästi suolapitoisuuden kasvusta. Näiden uusien tietojen valossa pyydän komissiota vastaamaan, miten se aikoo varmistaa, että täytetään vesipolitiikan puitedirektiivin velvoite eli estetään Ebro-joen veden laadun jatkuva heikentyminen suolapitoisuuden kasvun myötä. (1) Kirjallinen vastaus 17.12.2002. Margot Wallströmin komission puolesta antama vastaus (15. toukokuuta 2003) Komission vastauksessa samaa aihetta käsittelevään aiempaan kysymykseen (Chris Daviesin esittämä suullinen kysymys H-0810/02(1)) oletettiin parlamentin jäsenen viittaavan siihen, miten ehdotettu Ebrojoen siirtäminen mahdollisesti vaikuttaa Ebrojoen alajuoksun suolapitoisuuteen. Komissio ymmärtää nyt, että kysymys koskee vedenlaatua, jonka ennustetaan heikentyvän Ebrojoen valuma-alueen vedenkäyttösuunnitelmien muuttumisen vuoksi. Nämä ennustetut muutokset eivät liity ehdotettuun Ebrojoen siirtämiseen. Espanjan kansallisessa vesivarojen hallintasuunnitelmassa ennustetaan, että kastelumaiden määrä lisääntyy huomattavasti Ebrojoen valuma-alueella seuraavina 20 vuotena. On mahdollista, että tämä lisää veden kokonaissuolapitoisuutta ja/tai -johtokykyä joen alajuoksulla. Ebrojoen alajuoksun vedenjohtokyky on alueella nykyisin 1000 mikrosiemensiä (meriveden johtokyky on tähän verrattuna satakertainen). Vesipuitedirektiivissä(2) vaaditaan, että kaikkien pintavesien osalta on saavutettava hyvä ekologinen ja kemiallinen tila vuoteen 2015 mennessä. Ebrojoen alajuoksun vedenjohtokyvyn merkittävä kasvu maanviljelyssä suoritettavan kastelun lisääntymisen vuoksi saattaa siten selvästi vaarantaa näiden tavoitteiden saavuttamisen. Espanjan viranomaisten on käsiteltävä tätä kysymystä jokivesien hallintasuunnitelmassa ja Ebrojokea varten on kehitettävä mittausohjelmia vesipuitedirektiivin mukaisesti. (1) 17.12.2002 annettu kirjallinen vastaus. (2) Euroopan parlamentin ja neuvoston direktiivi 2000/60/EY, annettu 23. lokakuuta 2000, yhteisön vesipolitiikan puitteista, EYVL L 237, 22.12.2000.